NR.21722/21.11.2023
REFERAT DE APROBARE 

Subsemnatul Bucuroiu Constantin, primar al Oraşului Boldeşti - Scăeni, supun spre analiza şi aprobarea Consiliului Local Proiectul de Hotărâre pentru aprobarea Studiului de oportunitate privind concesionarea prin licitaţie publică a unui teren situat pe strada Dealului. 
            În baza prevederilor O.U.G. nr. 57/2019 privind Codul administrativ, cu modificările și completările ulterioare şi ale Legii nr. 7/1996 a cadastrului şi a publicităţii imobiliare, republicată, cu modificările şi completările ulterioare, vă prezint următoarele:
· Prin adresa înregistrată sub numărul 16581/14.09.2023, domnul Aldea Dănuț Constantin, director general al societății RAD PANORAMA CONSTRUCT, își exprimă intenția de a concesiona un teren situat pe strada Dealului în suprafață de 12000 mp, cu scopul relocării flotei auto din cadrul societății;
· Terenul în suprafaţă de 12 000 mp face parte din domeniul privat al oraşului conform Hotărârii Consiliului Local nr.26/23.02.2021 privind aprobarea Inventarului bunurilor care alcătuiesc domeniul privat al orașului Boldești-Scăeni, cu modificările și completările ulterioare. 
·     Terenul  se află în T 31, P 1968 şi are numărul cadastral 21481;
· Configuraţia terenului în suprafaţă de 12 000 mp se regăseşte în Planşă, iar datele de identificare ale terenului se găsește în Anexa la Proiectul de Hotărâre. 
          Potrivit dispoziţiilor art. 308, alin.(4) din OUG nr. 57/2019 privind Codul administrativ, iniţiativa concesionării trebuie să aibă la baza efectuarea unui studiu de oportunitate, care, potrivit dispoziţiilor art.309, alin. (5) din OUG 57/2019 trebuie aprobat de către concedent, adică de către Consiliul Local.
Faţă de cele mai sus prezentate, propun următoarele :
· Aprobarea Studiului de oportunitate privind concesionarea prin licitaţie a unui teren în  suprafaţă de 12.000 mp situat pe strada Dealului;
· Împuternicirea primarului să desemneze comisia pentru elaborarea Caietului de sarcini şi întocmirea Documentaţiei de atribuire.
În speranţa aprobării, vă mulţumesc anticipat !

PRIMAR,
BUCUROIU CONSTANTIN

